Primarul general a spus, luni, că cere Comitetului Naţional să hotărască închiderea şcolilor, pentru a nu pune în pericol sănătatea copiilor.

„Cel puţin pe raza municipiului Bucureşti, şcolile şi grădini trebuie închise pentru a limita pe cât posibil răspândirea coronavirusului. Aceasta este propunerea noastră. Nu ne e teamă de nicio critică, pentru că aici nu ne mai salvăm doar individual”, a spus Firea.

Aceasta crede că situaţia poate fi agravată în preajma Paştelui, când mulţi oameni se întorc acasă.

„Ce facem? Închidem şcolile în vacanţa de Paşte? Eu spun că e prea târziu”, avertizează primarul general.